Борис Младенов-Young
Видях родината си във разруха…

chitanka.info

Видях родината си във разруха,

съсипана държава и природа,

а тънеща в разкош върхушка, глуха

и сляпа за съдбата на народа.

Видях безброй села обезлюдени,

пустеещи заводи и полета,

лица, от немотия оскотени,

престъпни мафиози — сган проклета.

И моето цветущо нявга, село,

съвсем се бе затрило, обеднело,

а наборите ми, все още верни

на пролетарските си идеали,

ми се сториха болни, остаряли

и жалки с пенсийките си мизерни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.